देशभर में कोरोना वायरस के 12,143 नए मामले सामने आए, 103 लोगों की मौत
भारत में एक दिन में कोरोना वायरस संक्रमण के 12,143 नए मरीजों की पुष्टि हुई जिसके बाद कुल मामले 1,08,92,746 हो गए हैं जबकि 103 संक्रमितों की मौत के बाद मृतक संख्या बढ़कर 1,55,550 हो गई है।
नयी दिल्ली: भारत में एक दिन में कोरोना वायरस संक्रमण के 12,143 नए मरीजों की पुष्टि हुई जिसके बाद कुल मामले 1,08,92,746 हो गए हैं जबकि 103 संक्रमितों की मौत के बाद मृतक संख्या बढ़कर 1,55,550 हो गई है। केंद्रीय स्वास्थ्य मंत्रालय ने सुबह आठ बजे तक के अद्यतन आंकड़ों के अनुसार बताया कि देश में संक्रमण मुक्त होने वाले मरीजों की संख्या 1.06 करोड़ के पार चली गई है। मंत्रालय के मुताबिक, कोरोना वायरस संक्रमण से उबरने वाले लोगों की संख्या 1,06,00,625 पहुंच गई है। इसके बाद संक्रमण मुक्त होने की राष्ट्रीय दर 97.32 प्रतिशत हो गई है जबकि कोविड-19 से मृत्यु दर 1.43 फीसदी है। देश में संक्रमण का इलाज करा रहे मरीजों की संख्या 1.5 लाख से कम है। आंकड़ों के मुताबिक, देश में 1,36,571 मरीजों का फिलहाल संक्रमण को लेकर उपचार चल रहा है जो कुल मामलों का 1.25 प्रतिशत है।पढ़ें- उत्तर प्रदेश में 15 फरवरी से खुलेंगे सभी कॉलेज और यूनिवर्सिटी, इन नियमों का करना होगा पालनभारत में सात अगस्त 2020 को संक्रमित लोगों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख और 19 दिसम्बर 2020 को एक करोड़ के पार चले गए थे। देश में बीते 24 घंटे में हुई 103 मौतों में से महाराष्ट्र में 36, केरल में 18 और पंजाब तथा कर्नाटक में आठ-आठ मृत्यु हुई हैं। पढ़ें- रोहतक के जाट कॉलेज में कल रात ताबड़तोड़ फायरिंग, हमले में 2 महिला पहलवान समेत 5 की मौतदेश में अब तक कुल 1,55,550 संक्रमितों की मौत हुई है, जिनमें से महाराष्ट्र में 51,451, तमिलनाडु में 12,408, कर्नाटक में 12,259, दिल्ली में 10,889, पश्चिम बंगाल में 10,229, उत्तर प्रदेश में 8,698 और आंध्र प्रदेश में 7,162 लोगों की जान गई है। स्वास्थ्य मंत्रालय ने बताया कि अभी तक जिन लोगों की मौत हुई है, उनमें से 70 प्रतिशत से ज्यादा मरीजों को अन्य बीमारियां भी थीं। मंत्रालय ने अपनी वेबसाइट पर कहा कि उसके आंकड़ों का आईसीएमआर के आंकड़ों के साथ मिलान किया जा रहा है।इनपुट-भाषा